text: батырев яков иванович (21 наурыз 1910 жылы, жамбыл ауданы новомихайлов селосы 1989 жылы тольятти) еңбек және соғыс ардагері, 3­ дәрежелі «даңқ» орденінің толық иегері. 1927-1933 жылдары новомихайлов селосындағы «зорька» коммунасында, буденный атындағы ұжымшарда, 1933-1939 жылдары преснов мтс-нда жұмыс істеді. 1941 жылдан 314­ атқыштар дивизиясының құрамында ленинград қоршауын бұзуға қатысты. 1944 жылы мамырда 46­ атқыштар дивизиясының жекелеген 40 мина тазалаушылар батальоны командирінің орынбасары болды. 1945 жылы қазанда туған ауылы пресновқа келіп, тракторшы, комбайншы және бригадир болып еңбек еткен.